Vis-Prezidan Ameriken an Mike Pence ak Premye Minis Georgian an, Georgy Kvirikashvili nan seremoni byen vini nan Tbilisi Aewopò Entènasyonal Georgia, 31 jiyè 2017.
Vis-prezidan Etazini Mike Pence deklare lendi 31 jiyè 2017 la pa gen pi gwo menas pou peyi Balt yo paske posiblite pou Larisi atake yo, pandan li pwomèt sipò pou alye l OTAN yo an palan de Estoni, Letoni ak Lituani.
Mesye Pence pale konsa nan kapital Estoni an, Talinn, apre li fin rankontre ak Prezidan Estoni an Kersti Kaljulaid, ak Prezidan Letoni an, Raimonds Vejonis, e ak Prezidan Lituani an Dalia Grybauskaite.
Vis-prezidan an eksprime espwa pou gen alemye nan relasyon ak Larisi, men li ajoute ke dènye aksyon diplomatik ke gouvènman an pran nan Moskou pa pwal fè Etazini sispann angajman li nan zafè sekirite pou li menm ak alye li yo.